《落日看还诗》
南北朝·鲍泉

妖姬竞早春，上苑逐名辰。苔轻变水色，霞浓掩日轮。

雕梦斜落景，画扇拂游尘。衣香遥已度，衫红远更新。

谁家荡舟妾，何处织缣人。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。